AksaraLLM/aksara-bahasa-daerah-v1 huggingface dataset:
Pambuman Makassar 2021 adalah sabuah kajadian ladakan bum nang tajadi di muka Gereja Katedral Makassar, Kota Makassar, Sulawesi Selatan pas tanggal 28 Marit 2021. Marga kajadian ngini, 20 urang lukaan wan 2 urang nang diduga palaku bum bunuh diri mati. Panyidikan tahadap kajadian pambuman ngini tarus balanjut. Wayah malamnya tanggal 28 Marit, Kapulri Jindaral Listyo Sigit Prabowo manyambat bahua palaku baasal matan kalumpuk Jamaah Ansharut Daulah nang taumpat dalam pambuman tahadap sabuah katidral di Jolo, Pilipina.

Kajadian ngini adalah ladakan bum panambaian di Indunisia lawan sasaran wadah paibadatan imbah rangkaian ladakan bum di Surabaya wayah tahun 2018 dahulu.

Ladakan 

Ladakan tajadi di muka garbang masuk Garija Katedral Makassar balum lawas imbah palayanan misa Minggu Palma tuntung digawi. Maumpat pulisi, palaku mamakai sapida mutur bamara ampah parkir garija tagal dihalangi ulih patugas kaamanan. Wayah palaku balindat halangan patugas kaamanan, bum warihnya maladak.

Ladakan bum maulah babarapa jamaat garija nang tuntung manggawi misa talukaan. Ladakan ngini jua marusak kandaraan nang baandak di intangan lukasi kajadian.

Tanggapan 

Alissa Qotrunnada, anak bibinian panuhanya bakas parisidin wan aktipis dimukrasi Abdurrahman Wahid umpat babilasungkawa wan manaat karas sarangan ngitu sabagai "luka bangsa". Mantari Agama Yaqut Cholil Qoumas jua manaat sarangan ngitu. Nahdlatul Ulama manaat sarangan ngitu, manyambat bahua apa haja nang marusak karakatan susial kada suah dibujurakan. Amnesty International manaat sarangan ngitu sabagai "panyambatan tahadap parinsip-parinsip hak asasi manusia". Wali kuta Danny Pomanto manyuruh masarakat gasan ampih mambagiakan putu wan rakaman pidiu ladakan ngitu. Inya barancana gasan mandatangi tampat kajadian wan manalipun pandita garija gasan mamastiakan kadada kurban matan jamaat garija. Persekutuan Gereja Indonesia (PGI) manyuruh masarakat gasan batanang wan mamarcayai bubuhan bawinang gasan manyalidiki sarangan ngitu, sambil jua manangati urang gasan ampih mambagiakan gambar sarangan ngitu. Wakil parisidin Indunisia Ma'ruf Amin mandasak pulisi gasan manyalidiki sarangan ngitu salakasnya. Parisidin Joko Widodo jua manaat karas sarangan ngitu.

Catatan batis 
</ref>
Unjuk rasa Myanmar 2021 adalah dandan pambaruntakan sipil dumistik di Myanmar dalam malawan kudita Myanmar 2021, nang dipimpin ulih Min Aung Hlaing, kapala panglima Tatmadaw wayah 1 Pibuari 2021. Wayah 13 Pibuari 2021, kikira 384 urang ditahan dalam kaitannya lawan kudita ngitu. Bubuhan paunjuk rasa mamakai tawas unjuk rasa damai wan kada bakakarasan, nang manggawi tindakan pambangkangan sipil, muguk buruh, kampanyi pambuikutan militar, garakan manapak-napak rinjing, kampanyi pita habang, unjuk rasa publik, wan pangakuan rasmi tahadap hasil pamilu ulih bubuhan pambadalan tapilih.

Catatan Batis
"Ampun Bang Jago" adalah sabuting lagu musik dansa iliktrunik Indunisia nang dinyanyiakan ulih Jonathan Dorongpangalo wan Everly Salikara, dikiau lawan ngaran panggung masing-masing Tian Storm wan Everslkr. Lagu ngini pupulir di midia susial sabagai salah sabuting lagu nang rami dipakai di aplikasi TikTok wan manarima pahatian antarabangsa. Saupama lagu ngini pamulaannya kada diniatakan sabagai lagu babasis EDM, mahingkatnya trin musik EDM di Indunisia maulah lagu ngini umpat maampah ka janis ngitu.

Latar balakang 
Duo Tian Storm wan Everslkr adalah musisi asal Bitung, Sulawesi Utara. Kaduanya rancak maulah lagu wan musik lawan janis "disku tanah", salah sabuting cabang musik dansa iliktrunik lawan kahasan Sulawesi Utara. Sabalum lagu ngini, bubahannya sudah mahasilakan kikira 60 lagu wan 5 album nang bubuhannya tampaiakan di saluran YouTube bubuhannya. Idi paruduksi lagu "Ampun Bang Jago" pamulaannya bamula matan jargun "ampun bang jago" nang rancak disambat bubuhan pamain gim daring di punsil pintar jadi pujian atawa hulutan tanda mangalah. Matan jargun ngitu, kaduanya baharap bahua bubuhan padangar lagu ngini kawa tarus bakarya kada parlu basasambatan. Pamulaannya, paruduksi lagu ngini wastu mamakai jargun "ampun bang jago" haja. Tagal, imbah dihapak ulih warganit marga musik bubuhannya dianggap "udik", bubuhannya maubah drap ngitu jadi bajanis EDM nang sajalan lawan trin nang lagi naik daun di Indunisia. Lagu ngini diparuduksi ulih himpunan musik Bassgilano, di mana bubuhannya bagabung tumatan 2016.

Riparinsi
Ramadan (, ) adalah bulan kasanga dalam almanak Hijriah, wan dirayakan ulih umat Muslim di sabarataan dunia lawan puasa (saum) wan mamparingati wahyu panambaian nang turun gasan Nabi Islam Muhammad maumpat kayakinan umat Muslim. Puasa Ramadan merupakan salah satu dari rukun Islam. Bulan Ramadan balangsung salawas 29–30 hari badasarakan paitihan hilal, maumpat sapalih aturan nang tatulis dalam hadis.

Kata Ramadan berasal dari akar kata bahasa Arab ramiḍa atau ar-ramaḍ, yang berarti panas yang menghanguskan atau kekeringan. Puasa Ramadhan dalam hukumnya merupakan fardhu (diwajibkan) untuk Muslim dewasa, kecuali mengalami halangan untuk melakukannya seperti sakit, dalam perjalanan, sudah tua, hamil, menyusui, diabetes atau sedang mengalami menstruasi. Kewajiban berpuasa pada bulan Ramadan turun pada bulan Sya'ban tahun kedua setelah hijrahnya umat Muslim dari Makkah ke Madinah. Bulan Ramadan diawali dengan penentuan bulan sabit sebagai pertanda bulan baru.

Selama berpuasa dari pagi hingga petang, Muslim dilarang untuk makan, minum cairan apapun, merokok, dan berhubungan seksual. Selain itu, mereka diperintahkan untuk menghindari perbuatan dosa untuk menyempurnakan pahala puasa, seperti berkata hal-hal yang buruk (seperti menghina, memfitnah, mengutuk, berbohong) dan berkelahi. Makanan dan minuman dapat disediakan setiap hari, yakni ketika sebelum Matahari terbit (Subuh) hingga terbenamnya Matahari (Magrib). Pendekatan spiritual (taubat) ketika bulan Ramadan ramai dilakukan. Berpuasa bagi Muslim saat Ramadan biasanya diikuti dengan memperbanyak salat dan membaca Al-Quran.<ref></ref

Jujuhutan 

 Islam
Hari Pilim Nasiunal adalah paringatan hari pilim di Indunisia nang gugur wayah saban tanggal 30 Marit, disamaakan lawan hari panambaian panjuhutan gambar pilim Darah dan Doa (1950) nang disutradarai ulih Usmar Ismail. Hal ngini marga pilim ngini adalah pilim panambaian nang disutradarai urang wan pausahaan Indunisia wan dinilai sabagai pilim lukal panambaian nang baciri Indonesia. Paringatan ngini direasmiakan ulih B.J. Habibie pas 30 Marit 1999 malalui Keputusan Presiden (Keppres) Numur 25 Tahun 1999 tantang Hari Pilim Nasiunal nang ditatapakan. Dalam Keppres ngitu disambat jua bahua paringatan Hari Pilim Nasiunal lain hari parai nasiunal.

Paringatan ngini diulah dalam ihtiar maningkatakan kaparcayaan diri, mutipasi bubuhan insan pilim Indunisia wan gasan maningkatakan paristasi nang kawa maangkat darajat pilim Indunisia sacara rigiunal, nasiunal, wan antarabangsa.

Riparinsi
Baisukan adalah masa pamulaan sabuah hari. Dalam kabudayaan Indunisia, baisukan adalah masa mulai matan pukul 06.00 sampai kikira pukul 12.00. Waktu baisukan adalah istilah nang mamulai saluruh waktu dalam sahari, mandahului tangah hari, wan malam.

Di kabudayaan Irupa wan Amirika Sarikat, arti baisukan kawa dimulai matan subuh sampai tangah hari. Tagal, kawa jua mulai matan tangah malam sampai tangah hari. Dalam kabudayaan nang mamakai siklus waktu 12 jam, pariuda tangah malam sampai tangah hari ngini disambat sabagai ante meridiem, A.M., a.m., atawa am.

Baisukan dalam pamakain gagawian sahari-hari adalah waktu nang baandak di antara pukul 01.00 sampai pukul 10.00.

Palihan hari
Satuan waktu
Kamacatan adalah kaadaan tasandatnya atawa jua tacandaknya lalu lintas marga banyaknya jumlah kandaraan malabihi kapasitas jalan. Kamacatan banyak tajadi di kuta-kuta ganal, tautamanya nang kada baisi transpurtasi publik atawa sistam lalu lintas nang buruk atawa kada layak wan jua kada saimbangnya kaparluan jalan lawan kapadatan panduduk, misalnya Jakarta. Rumus gasan kamacatan di tarminal adalah:

Kamacatan lalu lintas jadi pamasalahan saban hari ditamui di pasar, sakulah, tarminal bis, satasiun (kaya kajadian angkutan kuta ngetem babarang haja, kasalukutan di parumahan, wan lain-lain), lampu habang wan pasimpangan kartak atawa jua ril karita api di palaluan ril karita api nang parak saban jalan 4 sampai 5 kali nang mamakan waktu liwar lawas nang pahabisannta tajadi panuyukan kandaraan di palintasan panyubarangan jalan ril karita api kaya di Jakarta, Surabaya, Bandung, Medan, Semarang, Makassar, Palembang, Denpasar, Yogyakarta, Banjarmasin, Bekasi, wan kuta-kuta ganal lainnya di Indunisia.

Kamacatan lalu lintas kawa marga adanya kacalakaan, baah, tanah rumbih, kasalukutan nang mahangitakan mutur wan kasalukutan di parumahan.
Malam Salikur adalah malam di mana dimanapaatakan masarakat gasan mamariahakan malam ngitu lawan bamacam-macam atraksi atawa gambaran iring-iringan mutur hias lawan urnamin kaislaman. Wayah tangah malamnya masarakat biasanya manggawi bamacam-macam sambahyang sunah gasan mamarakakan diri lawan Allah. 10 hari di pahabisan Ramadan dipinandui masarakat sabagai waktu nang liwar baik gasan mambanyaki baibadah lawan Allah, marga di salah sabutinh malam tadapat malam Lailatul Kadar, malam tabaik matan saribu bulan, malam wayah Tuhan manurunakan rahmat, ampunan, wan kasih sayang.
Kasalukutan kilang minyak Pertamina Balongan tajadi wayah 29 Marit 2021, pukul 00.45 di Balongan, Kabupaten Indramayu. 29 urang maalami luka bias, 6 luka barat, wan 932 urang baugah samantara. 500 urang lainnya cagar umpat baugah samantara matan Disa Majakerta. Disa lainnya tadampak, antara lain Disa Balongan, Rawadalem, Sukareja, Tegalurung, wan Sukaurip. 

Diduga kasalukutan ngini marga ladakan nang diulah matan sambaran patir. Dirut PT Pertamina Nicke Widyawati manyampaiaka pancatuan maap atas kajadian ngini. 932 paugah ngitu dibagi dalam 3 titik wadah paugahan, antaranya di Pendopo Kabupaten Indramayu, GOR Bumi Patra, wan Masjid Islamic Centre Indramayu. Halian, dikatahuanilah sabagai ulah matan kajadian ngini, saikung warga nang dikatahuani baisi riwayat sakit jantung habis umur marga takipik. Maumpat ujar warga, pas hari Ahad (28 Marit) sudah tacium bau hangit wan pas tangah malam Sanayan ngitu tadi, tadangar daguman gancang nang basumbar matan kilang minyak ngitu. Marga matan kasalukutan ngini, dua disa sudah dikusungakan wan sampai radius 2 kilumitir cagar ada pangusungan wilayah.

Riparinsi
Haul Guru Sekumpul adalah acara gasan mamparingati hari wapat Muhammad Zaini Abdul Ghani atawa nang rancak dikiau Guru Sekumpul, acara ngini diadaakan saban tahun di Martapura, Kabupatin Banjar, Kalimantan Selatan.

Acara ngini diadaakan saban tanggal 5 Rajap sasuai hari wapat Guru Sekumpul dalam pananggalan Hijriah. Haul ulama nang diranakakan 11 Pibuari 1942 atawa 27 Muharram 1361 di Tunggul Irang, Martapura, Kabupatin Banjar ngini jadi acara haul paakbarnya di Kalimantan Selatan bahkan jua dunia. Haul ngini sudah disiapakan talu sampai ampat bulan sabalumnya, marga jamaah nang datang babanyak tarus saban tahunnya.

Palaksanaan 

Acara diisi pambacaan jikir, mulut Habsyi wan badu'a, di mana kadua anak lalakian aruwah yaitu Ahmad Hafi Badali wan Muhammad Amin Badali nang mamimpin, didangani lawan bubuhan ulama wan habib. Imbah ngitu sabarataan jamaah bulik ka dairah matannya masing-masing. Wayah tahun 2021 atawa haul ka-16, acara ngini kada diadaakan marga masih pandemi COVID-19.

Jamaah 

Jamaah haul datang matan bamacam-macam dairah mulai Kalimantan Selatan, Kalimantan Tangah, Kalimantan Timur, Pulau Jawa, Sumatera, Malaysia, atawa jua Timur Tangah. Jumlah jamaah saban tahun sasain batambah, matan ratusan ribu bahkan yutaan.

Pangaruh Susial 

Nang kaya aruh akbar lain jua, sajumlah pasiapan jua digawi jauh-jauh hari. Kada wastu panitia atawa kurdinatur acara haja nang auran, tagal sabarataan warga sapanjang jalan bamara makam Guru Sekumpul jua umpatan riuh. Kaya hajatan baimbai satahun sakali.

Sabarataan warga sakitar matan bamacam-macam ampah bamara Sekumpul babaik hati manyambut, mambari'i apa haja nang kawa bubuhannya bariakan gasan bubuhan tamu, pajiarah nang datang. Makanan, minuman dibagiakan warga mulai balasan kilumitir bamara lukasi haul. Sabarataan garatis, kadada nang basadia dibayar.

Kada wastu ngitu, ada jua nang manawari minyak garatis, tambal ban garatis, bicak garatis sampai mambariakan rumahnya gasan dijadiakan wadah pamalaman garatis gasan jamaah.
Paskah adalah parayaan pamantingnya dalam tahun liturgi garijawi Kristen. Gasan umat Kristen, Paskah idintik lawan Yesus, nang ulih Paulus disambat jadi "anak dumba Paskah"; jamaat Kristen sampai wayah ngini parcaya bahua Yesus disalibakan, mati wan dikuburakan, wan pas hari nang katalu bapuat matan antara urang mati. Paskah marayaakan hari kabangkitan ngitu wan adalah parayaan nang pamantingnya marga mamparingati kajadian nang panyakralnya dalam hidup Yesus, kaya bang tacatat di dalam kaampat Injil di Pajanjian Hanyar. Parayaan ngini jua dingarani Minggu Paskah, Hari Kebangkitan, atawa Minggu Kebangkitan.

Paskah jua marujuk ka masa di dalam almanak garija nang disambat masa Paskah, masa nang dirayaakan dahulu salawas ampat puluh hari imbah Minggu Paskah (puncak matan Pakan Suci) sampai hari Kanaikan Yesus tagal wayah ngini masa ngitu dipanjangi sampai lima puluh hari, sampai lawan hari Pintakusta (nang artinya "hari kalima puluh" – hari ka-50 imbah Paskah, ada kajadian turunnya Roh Kudus). Minggu panambaian di dalam masa Paskah dingarani Oktaf Paskah ulih Garija Katulik Roma. Hari Paskah jua maampihi parayaan Pra-Paskah nang dimulai imbah ampat puluh hari sabalum Kamis Putih,  masa-masa badua, panyasalan, wan pasiapan bakabung.

Paskah adalah salah asa hari raya nang baubah-ubah tanggalnya (dalam kakristenan disambat lawan parayaan nang baugah) marga disasuaiakan lawan hari tatantu (dalam hal ngini hari Ahad), lain tanggal tatantu di dalam almanak sipil. Hari raya-hari raya Kristen lainnya tanggalnya disasuaiakan lawan hari Paskah ngitu lawan mamakai sabuah purmula kumpliks. Paskah rancaknya dirayaakan antara pahabisan bulan Marit sampai pahabisan bulan April (kakristenan ritus Barat) atawa pamulaan bulan April sampai pamulaan bulan Mai (kakristenan ritus Timur) saban tahunnya, tagantung lawan siklus bulan. Imbah ratusan tahun garija-garija kada mancapai sabuah kaakuraan, wayah ngini sabarataan garija sudah manarima pahitungan Garija Aleksandria (wayah ngini disambat Garija Koptik) nang manantuakan bahua hari Paskah gugur wayah hari Ahad panambaian imbah Bulan Sabuku Paskah, bulan sabuku panambaian nang hari kaampat balasnya ("bulan sabuku" gariawi) gugur wayah atawa imbah 21 Marit (titik Musim Sami Matahari/vernal equinox garijawi)

Minggu Paskah lain parayaan nang sama (tagal masih bahubungan) lawan Paskah Yahudi ( atawa Pesakh) dalam hal simbulisma wan jua pananggalannya. Basa Indunisia kada baisi istilah nang balain gasan Paskah Pesakh (Yahudi) wan Paskah Paskha (Kristen) sadimapa babarapa basa Irupa nang baisi dua istilah bang balain, ulih marga ngitu kata Paskah kawa baisi dua arti nang balain di dalam basa Indunisia.

Banyak macam-macam budaya, tamasuk kalinci Paskah, hintalu Paskah, wan mangirim kartu Paskah sudah jadi palihan matan parayaan Paskah mudirin, wan macam-macam budaya ngitu rancak dirayaakan ulih umat Kristen atawa jua nun-Kristen.


Riparinsi
Hintalu Paskah baasal matan taradisi kasuburan kaum Indu-Irupa di mana hintalu adalah simbul musim sami. Wayah masa halam, di Pirsia, urang rancak babagi hadiah hintalu pas wayah parayaan musim sami, nang bagi bubuhannya jua manandaakan dimulainya tahun nang hanyar.

Wayah abat-abat pamulaan kakristenan, taradisi ngini ngalih dihapus marga hari Paskah dasar kabalujuran gugur pas saban pamulaan musim sami. Parayaan musim sami salalu dirayaakan bahindang mairingi kahimungan maninggalakan musim dingin. Tumbuhan wan kambang bamula tumbuh wan malarakan, wan suasana kacuriaan kaya ngini jadi wayah nang pas gasan babagi hadiah.

Mambagiakan hintalu wayah hari Paskah ahirnya ditarima ulih garija salain gasan marayaakan datangnya musim sami, jua marga hintalu mambariakan gambaran/simbul pacangan adanya kahidupan. Dalam Kristen, hintalu dapat makna riligius, sabagai simbul pakuburan batu di mana Yesus kaluar manyambut hidup hanyar malalui kabangkitan-Nya. Salain ngitu ada alasan nang liwar paraktis maulah hintalu sabagai tanda istimiwa Paskah, marga dahulu hintalu adalah salah sabuting makanan pantang salawas Masa Prapaskah. Umat Kristen mulai pamulaan sudah mawarnai hintalu-hintalu Paskah lawan warna-warna tarang, maminta barakat atasnya, mamakaninya, wan mambariakannya gasan kawal wan sahabat jadi hadiah Paskah.

Taradisi hintalu Paskah bakambang di antara bangsa-bangsa Irupa Utara wan di Asia. Tagal, di Irupa Selatan wan jua di Amirika Salatan, taradisi hintalu Paskah kada suah jadi pupulir.
Kalinci Paskah adalah mahluk piktip nang digambarakan jadi saikung kalinci antrumurpis. Maumpat laginda, kalinci Paskah mambawa bakul nang hibak baisi hintalu, gula batu, wan mainan nang bawarna-warni ka rumah kakanakan wayah malam Paskah. Kalinci Paskah ngitu cagar maandak bakul ngitu di sabuah tampat atawa manabunakannya di dalam rumah kakanakan ngitu supaya kaisukannya mancarinya. Kalinci Paskah baisi kamahiripan-kamahiripan lawan Sintarklas nang mambawa hadiah gasan kakanakan nang kada wangal wayah malam Natal. Sumbar laginda ngitu bamacam-macam, tagal kalinci ngitu sudah dipatuh matan 1600; babarapa sumbar manyambatakan laginda ngitu baasal matan mitus kasuburan, samantara nang lain mahubungakannya lawan watak kalinci di dalam ikunugarapi Kristen.

Asal-muasal 
Asal-muasal Kalinci Paskah jadi simbul Paskah kawa dilacak matan kawasan Alsace wan barat daya Jerman, tampat kalinci ngitu disambat gasan pamulaannya wayah tahun 1600-an. Kalinci Paskah nang batawas makanan panambaian diulah di Jerman pas pamulaan 1800-an wan diulah matan bahan wadai wan gula.

Imbah ngitu Kalinci Paskah dipatuhakan ka Amirika ulih bubuhan imigran Jerman nang mandarat di Pennsylvania Jerman wayah tahun 1700-an. Kadatangan Osterhase — atawa terwelu Paskah dalam basa Jerman — wayah malam Paskah adalah salah sabuting "kahimungan kakanakan nang pangganalnya", parak sama lawan kadatangan Christkindl — Sinterklas nang dipatuh ulih urang-urang Austria wan Bavaria — pas malam Natal.

Maumpat taradisi, kakanakan maulah sarang kalinci nang bawarna-warni di buncu tatabun di rumah bubuhannya. Amun kakanakan ngitu kada wangal, Osterhase cagar bahintalu bawarna-warni di sarang ngitu. Wayah taradisi ngitu mulai manyabar, sarang ngitu diparuduksi jadi bakul Paskah, wan maandak sarang di buncu tatabum baubah jadi taradisi manabunakan bakul/hintalu Paskah .

Riparinsi
Musim sami adalah salah sabuting matan ampat musim di dairah subtropis, paalihan matan musim dingin ka musim panas.

Di balahan utara bumi, musim sami dimulai kikira tanggal 21 Marit sampai 21 Juni, samantara di balahan salatan bumi, musim sami dimulai kikira tanggal 23 Siptimbir sampai 21 Disimbir. Musim sami tajadi imbah musim dingin, di mana tumbuhan malarak pulang, ulih marga ngitu musim sami disambat jua "musim kambang". Musim sami maulah tangah hari jadi talawas daripada malam hari. Hawa di musim sami rancaknya tarasa humap marga mamaraki musim panas. Lain lawan musim gugur nang udaranya tarasa dingin marga mamaraki musim dingin.
Musim panas adalah sabuah musim di nagara bahawa sadang. Tagantung andakan sabuah nagara, musim panas dapat tajadi wayah waktu nang balain-lain.

Di balahan utara bumi, musim panas dimulai kikira tanggal 21 Juni sampai 23 Siptimbir, samantara di balahan salatan bumi musim panas dimulai kikira tanggal 21 Disimbir sampai 21 Marit.

Di banyak nagara, musim panas adalah musim liburan sakulah. Wayah musim ngini urang-urang di nagara-nagara subtropis ngitu rancak ka pantai gasan bajamur. Salain ngitu, wayah musim panas buah-buahan wan tumbuh-tumbuhan umumnya rahatan masa patumbuhannya. Musim panas jua rancaknya gasan bararamian, kaya mambaca di taman. Ada jua urang-urang nang maambil kalas-kalas palajaran musim panas gasan manambah pangatahuan.
Almanak Hijriah atawa Almanak Islam () adalah panantuan tanggal atawa bulan nang bakaitan lawan ibadat wan hari-hari panting lain umat Islam. Alamanak ngini dingarani lawan Almanak Hijriah marga wayah tahun panambaian almanak ngini ada kajadian hijrah Nabi Muhammad matan Makkah ka Madinah, tahun 622 Masihi.

Di babarapa nagara nang bapanduduk mayuritas Islam, Almanak Hijriah jua dipakai jadi sistam pananggalan sahari-hari. Almanak Islam mamakai paulaian bulan jadi acuannya, sadangakan almanak biasa (Almanak Masihi) mamakai paulaian matahari.

Sajarah 
Panantuan mulainya Almanak hijriah ngini lain lawan Almanak Masihi. Di Almanak Masihi, hari wan tanggal mulai matan jam 00.00 tangah malam waktu satampat. Tapi di sistim Almanak Hijriah, hari wan tanggal mulai matan matahari tabanam wadah situ atawa matan masuk waktu sambahyang Maghrib.

Almanak hijriah diulah badasarakan siklus sinudik bulan Almanak bulan (qomariyah), baisi 12 bulan dalam satahun. Amun manggunaakan siklus sinudik bukan, bilangan hari dalam satu tahunnya nitu adalah (12 x 29,53059 hari = 354,36708 hari). Ini pang nang manjalasakan kanapa 1 tahun Almanak Hijriah labih handap 10-12 hari amun dibandingakan wan satu tahunnya Almanak Masihi.

Bahan acuan 

Almanak
Agus Gazali Rahman () atawa labih dipatuh lawan Agus Sasirangan adalah  saikung tukang masak Indunisia nang mulai dipatuh jadi paumpat MasterChef Indonesia Musim Panambaian wan dapat tampat kadua. Pamulaannya inya  handak jadi pilot tapi sakalinya maharaga matan halus bisi kabisaan mamasak  maka inya nih katuju banar lawan bamasak.

Tukang Masak 
Agus mulai balajar dunia pamasakan matan kalas 5 SD, imbah umanya bulik jadi TKW matan Arab Saudi wan mambuka warung makanan khas Banjar. Matan situ Agus jua banyak balajar matan umanya risip wan tiknik dalam bamasak. Agus basamangat banar balajar bamasak tamotivasi imbah manjanaki tuntunan di TV handak jua manjadi tukang masak nang mancungul di TV. Imbah lulus SMA, Agus dapat biasisua ka Universitas Negeri Malang imbah mamanangakan sabuah kumpatisi buga hingkat SMK. Imbah lulus kuliah Agus tulak matan Banjarmasin ka Surabaya gasan umpatan Master Chef Indonesia. Salain bagawi jadi tukang masak, Agus jua adalah saikung guru di SMKN 4 Banjarmasin. Wayah ngini inya ditunjuk jadi duta janama panambaian Pizza Hut Indonesia.

Manulis Buku 
Salain ahli bamasak Agus katuju jua manulis buku. Hibak buku nang Agus tulis, ada nang bajudul “30 Menu Bumbu Cinta ala Agus Sasirangan” wan “Food, Drink & Cookbook with Love Bersama Agus Sasirangan” sama-sama tarbit tahun 2013. Imbah ngitu manulis pulang sidin tahun 2014 bajudul “Step by Step 50 Resep Kue Laris di Bisnis Boga ala Dapur Cinta” sampai tahun 2016 buku nang bajudul "Perjalanan 1.827 Hari". Paling hanyarantahun 2017 tarbit pulang 2 buting buku nang bajudul “30 Resep dari Dapur Cantik, Praktis, & Sehat” wan “Memasak itu Ibadah : 40 Resep Kreatif & Lezar +20 Tips Memasak Praktis”.

Tarkanal 
Agus kada bisi TV matan di rumah sakalinya kawa tampil di TV, barakat manjadi pamanang kadua Master Chef Indonesia. Agus rancak jua tampil di TV nang kaya di acara “Dapur kita Ramadhan 2020” badampingan lawan Inul Daratista, bahanu rancak jua maisi sepalihan acara di TV. Cuntuh acara nang lain di MNC TV Agus maisi jada sponsor wan acara “Kreasi Resep Spesial Menu Ramadhan Cedea”. Karir Agus samakin banaik imbah manjadi salah satu pamain wan kunsultan pilem "Cooking Camp" tahun 2019. Agus malihat paluang matan inya tampil tarus di TV wan hibak panggamar nang katuju kawa dimanfaatkan hagan baulah usaha kuliner wan bisnis oleh-oleh  khas Kalimantan Selatan.

Pangusaha 
Agus wayah ngini jua manjadi pangusaha bidang kuliner nang mambuka warung makan Mie Bancir. Awalan warung ngitu buka tahun 2014 nang baalamat di Brigjen H. Hasan Basri No. 7, Kayu Tangi, Banjarmasin. Bamacam menu nang kawa dipilih kaya Mie Bancir Ori Khas Banjar, Mie Bancir Katsu, Mie Bancir Bakso, Mie Bancir Ceker Setan, Mie Bancir Juara Indonesia, wan banyak lagi nang lain. Kada sampai di Banjarmasin ja sidin manganalakan Mi Bancir sampai ka Malaysia dan Finlandia jua, sambil mambagi buku risip masakan Banjar. Wayah ini nang tehanyar tahun 2022 Agus mambuka usaha oleh-oleh bangaran “Dedaunan” baalamat di Jalan A Yani km 5.5 kota Banjarmasin. Tamotivasi mambuka usaha ngitu sabab jarang banar talihat wadai khas banjar, kaya wadai masubah.

Daptar Jajuhutan 

Tukang Masak Indunisia
Uyah adalah sajanis miniral nang kawa maulah rasa masin. Rancaknya uyah nang tasadia sacara umum adalah Natrium klorida (NaCl) nang dihasilakan ulih banyu laut. Uyah dalam bantuk alaminya adalah miniral karistal nang dipinandui sawagai batu uyah atawa halite.

Uyah liwar diparluakan awak, tagal amun dimakan kabanyakan kawa maulah bamamacam panyakit, tamasuk tikinan darah tinggi (hipartinsi). Salain ngitu uyah dipakai jua gasan maawitakan makanan wan jadi bumbu. Gasan manangat panyakit takuk, uyah rancak jua ditambahi yodium.

Bahan acuan 

Sanyawa kimia
Uyah
Takuk (Basa Indunisia: gondok) adalah pambangkakan di gulu (di bawah halukum) marga kalanjar tiroid nang baganal.

Dalam basa kadukturan disambat panyakit kalanjar tiroid, di mana kalanjar ngini cagar mahasilakan hormon tiroid nang baguna manstimulasi mitabulisma matan sil-sil di awak. Rancaknya kasus kaganasan di kalanjar tiroid, labih tinggi tajadi lawan lalakian, wan amun tiroidnya sudah diangkat maka inya musti mamakan ubat saumur hidup marga kadaada lagi nang kawa mahasilakan hormon tiroid di dalam awak.

Janis Penyakit Takuk:
 Hipertiroid: Kaadaan ngini tajadi marga kalanjar tiroid talalu aktip mahasilakan hormon jadinya jumlah nang baulai di dalam darah jadi balabih.
 Hipotiroid: Kaadaan ngini tajadi marga kalanjar tiroid mahasilakan hormon dalam jumlah sadikit atawa randah.

Panyakit kalanjar
Kalainan di awak
Pahimpunan Kawigasan Dunia (Basa Inggris: World Health Organization, rancak disingkat WHO) adalah salah sabuting pahimpunan PBB nang batindak jadi paampah kawigasan awam antarabangsa wan bamarkas di Jenewa, Swiss. WHO didiriakan ulih PBB wayah 7 April 1948. Direktur Jendral wayah ngini adalah Tedros Adhanom (manjabat mulai 1 Juli 2017). WHO mawarisi banyak mandat wan pasadiaan matan pahimpunan sabalumnya, Pahimpunan Kawigasan, nang adalah aginsi matan LBB.

Riparinsi
Drs. H. Ogi Fajar Nuzuli, M.Pd., M.A.P. () adalah Wakil Wali Kuta Banjarbaru nang manjabat wayah masa jabatan 2010–2015. Sidin dilantik wayah 11 Agustus 2010, manggani'i Wali Kuta Banjarbaru Ruzaidin Noor imbah mamanangakan Pamilihan Umum Wali Kuta Banjarbaru 2010 putaran kadua wayah 21 Juli 2010 lawan mangulihi 43.963 suara (61%).
Nusa Tenggara Timur (disingkat NTT) adalah sabuah parupinsi di Indunisia nang maliputi palihan timur Kapulauan Nusa Tenggara. Parupinsi ngini baisi indung banua di Kuta Kupang wan baisi 22 kabupatin/kuta. Parupinsi ngini baandak di Sunda Kecil. Wayah tahun 2020, panggana parupinsi ngini bajumlah 5.325.566 ikung, lawan karacapan 111 ikung/km2.

Imbah palarakan, Nusa Tenggara Timur adalah sabuah parupinsu Indunisia nang baandak di palihan tunggara Indunisia. Parupinsi ngini tadiri matan babarapa pulau, antara lain Pulau Flores, Pulau Sumba, Pulau Timor, Pulau Alor, Pulau Lembata, Pulau Rote, Pulau Sabu, Pulau Adonara, Pulau Solor, Pulau Komodo, wan Pulau Palue.

Parupinsi ngini tadiri matan kikira 550 pulau, talu pulau tatambaian di Nusa Tenggara Timur adalah Pulau Flores, Pulau Sumba, wan Timor Belanda (rancak disambat Timor Barat).

Rujukan 

Paropinsi di Indonésia
Siklun Tarupis Seroja adalah sabuah siklun tarupis nang mulai tabantuk di salatan Nusa Tenggara Timur, Indunisia, wayah 3 April 2021. Siklon ini menyebabkan baah di babarapa wilayah Nusa Tenggara, Indunisia, wan Timor Leste. Salain ngitu, BMKG jua mangaluarakan paringatan sungsung galumbang satinggi 4-6 mitir nang bapalawa tajadi di laut barat Lampung, Salat Sunda, palihan salatan Bantan, Jawa Barat, Jawa Tengah, Pulau Sawu, Kupang, wan Pulau Rote. Dairah pasisir Aceh, Mentawai, Bengkulu, Jawa Tengah, Pulau Sumba, Salat Bali, Salat Lombok, wan Salat Alas baputinsi jua dapat galumbang satinggi 2,5 sampai 4 mitir. Siklun Seroja adalah siklon katujuh dalam musim siklun wilayah Australia 2020-2021 wan sabubutingannya nang sampai damini maulah kurban mati.

Riparinsi
Dalam adat wan budaya masarakat Banjar Kalimantan Salatan kitihan manis atawa wadai adalah sabuting nang kada kawa tapisah. Wadai Taradisiunal Banjar nang bamacam-macam baik barupa bantuk, rasa, wan warna maisaratakan sabuah makna nang tatian dalam kasaharian masarakat. Dalam ritual adat wadai banyak dipakai gasan sarana palangkap.

Sajarah
Taradisi wadai sabujurnya sudah maakar matan jaman bahari, labih pasnya wayah masa karajaan Hindu Nagara Dipa. Wadai 41 adalah istilah nang marujuk ka macam-macam wadai sabanyak 41 janis. Wayah masa karajaan bahari wadai dipakai jadi sasaji gasan bubuhan aruwah panggana alam supaya kada mangganggu kahidupan manusia.

Tagal imbah kadatangan Islam, budaya sasaji bamula taugah wan digantiakan lawan akulturasi budaya nang labih islami. Wadai 41 wayah ngini ada dalam parayaan-parayaan islami kaya Baayun Mulut, Batamat Al-Qur'an, Badudus, wan palangkap ritual adat lainnya. Guna matan Wadai 41 labih dilambangakan lawan kasalamatan wan rasa sukur masarakat.

Wadai jua adalah simbulisasi masarakat Banjar nang susial. Dalam ngini marujuk ka taradisi mawarung. Di mana kitihan nang disadiaakan rancaknya wadai taradisiunal Banjar. Diumpati lawan teh atawa kupi langat masarakat Banjar rancaknya bapandiran saikung sama lain.

Parian Wadai

Bahan acuan 

 Wadai Banjar
Wayang kulit Banjar adalah wayang kulit nang bakambang dalam budaya suku Banjar di Kalimantan Selatan atawa jua di dairah parantauan suku kaya di Indragiri Hilir.

Kasenian
Lubang hirang () adalah bagian matan ruang waktu nang marupakan gravitasi nang takuat pada nang lain, cahaya gin kada kawa bukah matan lubang hirang. Téori relativitas umum mamparkiraakan bahwa parlu massa nang ganal gasan maulah sabuting lubang hirang nang ba'andak di ruang waktu. Di parak lubang hirang ada parmukaan nang dingarani horizon paristiwa. Objék ngini disambat "hirang" maraga manyarap apa haja nang baandak baparak lawan inya wan kada kawa babulik pulang, tamasuk cahaya gin kada kawa babulik lagi. téoritis, lubang hirang kawa baisi ukuran saganal apa haja, mulai matan mikroskopik sampai ka ukuran alam raya nang kawa kita itihi. Téori médan kuantum dalam ruang-waktu maliuk mamparkira'akan bahwa horizon paristiwa mamancarkan radiasi diparak lubang hitam lawan suhu nang tabatas. Suhu ngini babanding tabalik lawan massa lubang hirang, jadinya ngalih amun handak maitihi lubang hirang bamassa bintang atawa labih. Lubang hirang tabagi manjadi 4: lubang hirang bamassa manangah, lubang hirang primordial, lubang hirang bintang, wan lubang hirang supermasif nang rancak banar ada di pusat sabuting galaksi.

Sajarah 
Tiuri nang mambahas adanya lubang hirang pamulaannya diajukan pas abad ke-18 oléh John Michell wan Pierre-Simon Laplace, imbah ngitu dikambangakan oléh astronom Jérman bangaran Karl Schwarzschild, pas tahun 1916, lawan badasar teori relativitas umum ampun Albert Einstein, wan bamakin dikanalakan oléh Stephen William Hawking.

Istilah lubang hirang mulai tarkanal haratan John Archibald Wheeler mamakainya di caramah-caramahnya pas tahun 1967. Biar sidin rancak dianggap urang banyak sabagai urang nang pamulaan mamakai istilah ngini, tapi inya rancak bapadah bahwa lain inya nang pamulaan mamakai istilah lubang hirang ngini.

Asal-mula lubang hitam 
Pamulannya, bintang tabentuk lawan kundisi dimana tingkat radiasi wan gravitasinya saimbang. Haratan bintang kahabisan bahan bakar gasan manggawi fusi, tingkat radiasi nang keluar makin lamah dibandingakan lawan gaya gravitasi ka dalam. Matan situ, bintang maalami karuntuhan, wan kainanya maalami sabuting laduman supernova. Dalam laduman ngini, ada dua kamungkinan hasilnya, pacangan jadi bintang Neutron atawa pacangan jadi lubang hirang.

Kamatian lubang hirang 
Lubang hirang pacangan mati malalui prosés Radiasi Hawking. Prosés ngini sadarhananya nang kaya mambungkar bagian matan lubang hirang tunggal butingan. Salawas bajalannya waktu, lubang hirang pacangan bahalus tarus, sampai pahabisannya maalami laduman nang ganal banar, bahkan ribuan kali ganalnya pada ladakan bom atom Hiroshima wan Nagasaki. Akan tatapi, prosés ngini rancak mamakan waktu nang lawas. Sadangkan ukuran lubang hirang pasti ganal. Maka bisa jadi manusia kada kawa maitihi napa-napa matan paristiwa ngini.

Lihati Jua 

 Lubang putih
 Lubang cacing
 Lubang hirang bintang
 Lubang hirang primordial

Catatan Batis

Pranala luar 

  HubbleSite - Referensi lengkap lubang Hitam dari situs teleskop ruang angkasa Hubble, NASA
  Ensiklopedi Lubang Hitam
Astronomi
Lubang hirang
Ada jua lagu kakanakan lawan judul nang sama. Tiringi Becak (lagu).

Bicak (matan basa Hokkien: be chia "karita kuda") adalah sabuting muda transpurtasi baruda talu nang rancak tadapat di Indunisia wan jua di sapalihan Asia. Kapasitas nurmal bicak adalah dua ikung panumpang wan saikung pangamudi. Jadi pangamudi bicak adalah sabuting cara gasan bacari napkah nang tanyaman, jadi jumlah pangamudi bicak di dairah mang angka panganggurannya tinggi kawa jadi liwar tinggi, wan cagar manimbulakan bamamacam kamacatan lalu lintas. Marga ngitu bicak kada dibulihi di Jakarta kikira pahabisan dasawarsa 1980-an. Alasan rasminya antara lain wayah ngitu adalah bahua bicak maampaiakan “ikspluitasi manusia atas manusia”. Di kawasan Jatiasih wan Cibubur, bicak disambat lawan ngaran kereta, di Jonggol, bicak disambat lawan ngaran kreta panumpang wan di Depok disambat lawan ngaran bicak jua.
Cuk-cuk bimbi adalah sabuah pantun Banjar, nang imbahnya di dijadiakan sabuah painan gasan kakanakan masarakat Banjar. Cuk-cuk bimbi janis pantun kakanakan. Kaunikan ngini di luar satruktur pantun bila rancaknya. Hal ngitu, tajanak di saban barisnya tadapat sajak nang kawa dilaguakan.

 Lirik Pantun "Cuk-cuk Bimbi"

Cuk-cuk bimbi
Bimbiku nansarunai
Tacucuk takulibi
Muhanya kaya panai
(Sagincul liu - liu, sagincul liu - liu)

 Pantun daerah - Permaianan Anak
Kuasar (bahasa Inggris: quasar, dipinandui jua lawan ngaran quasi-stellar object, disingkat QSO) marupakan hinti galaksi aktif nang énérgétik banar wan kuat banar. Objék ngini mamancarakan énérgi nang liwar ganalnya. Tapi maraga jaraknya nang liwar jauhnya matan bumi, kuasar pacangan nang kaya bintang biasa amun diitihi pakai teleskop.

Sabuting kuasar kawa mahasilakan tarang saratus kali labih banyaknya pada sabarataan galaksi Bimasakti dalam ruang nang kada tapi ganal pada tata surya.

Haratan gas tahisap wan mamaraki lubang hirang, gas ngitu bapanas maraga friksi, wan bapijar nyarak banar nang maulah cahaya ngini kawa diitihi matan sisi alam samasta lainnya. Kuasar rancak tanyarak amun dibandingakan lawan kasamunyaan galaksi andak kuasar nang ngitu. Karaktaristik kuasar masih manjadi mistérius, tapi mulai tahun 1980-an, Babuhan astronom sudah mancubai manguaknya.

Asal ngaran 
Istilah quasar diambil matan singkatan gasan quasi-stellar [star-like] radio source ("sumber (gelombang) radio nang kaya bintang"), maraga pas pamula'an ditamui pas dékadé 1950-an, kuasar dianggap sabagai sumber émisi galumbang radio nang kawa dipinandui asal-usul fisiknya, wan pas sudah diidéntifikasi malalui citra fotografi di panjang-galumbang kaliatan panampakannya manyarupai titik cahaya bintang nang kirip.
Istilah ngini pamulaannnya dipakai dalam artikel saurang astrofisikawan bangaran Hong-Yee Chiu pas bulan Mei 1964 di Physics Today, gasan manjalasakan sapalihan teka-teki objék astronomi:

Peran kuasar di sistem referensi antariksa 

Maraga kuasar jaraknya liwar jauhnya, tarang banar, lawan pas dilihati pina halus, kuasar bamanfaat banar gasan jadi titik referensi dalam maukur jaringan di galaksi.
International Celestial Reference System (ICRS) diulah badasarakan matan ratusan sumber radio ekstra nang kabanyakannya baasal matan kuasar nang ada disakaliling samunyaan galaksi. Maraga jarak kuasar nang liwar jauhnya, kuasar talihat kaya kadada bagarak amun mamakai téknologi kita wayah ini, tapi andak buhannya kawa diukur lawan akurasi nang tinggi mamakai rumus very-long-baseline interferometry (VLBI). Andaknya biasanya mamakai skala 0.001 arcsekon atawa nang tabaik pada ngitu nang dipakai gasan paukurang nang tahawas pada alat ukur optik nang lainnya.

Catatan Batis

Pranala luar 

 3C 273: Variable Star Of The Season
 SKY-MAP.ORG SDSS image of quasar 3C 273
 Expanding Gallery of Hires Quasar Images
 Gallery of Quasar Spectra from SDSS
 SDSS Advanced Student Projects: Quasars
 Black Holes: Gravity's Relentless Pull Award-winning interactive multimedia Web site about the physics and astronomy of black holes from the Space Telescope Science Institute
 Audio: Fraser Cain/Pamela L. Gay – Astronomy Cast. Quasars – July 2008
 

Astronomi radio
Kabupatin Penajam Paser Utara, adalah sabuah kabupatin di Prupinsi Kalimantan Timur, Indunisia. Indung banuanya baandak di Penajam. Kabupatin ngini bawatasan lawan Kabupatin Kutai Kartanegara di subalah Utara, subalah timur bawatasan lawan Salat Makassar wan subalah selatan bawatasan lawan Kabupatin Paser wan subalah barat bawatasan lawan Kabupatin Kutai Barat. Jumlah warga kabupatin ngini wayah tahun 2019 bajumlah 173.671 ikung.

Penajam Paser Utara adalah kabupatin pakulih pamakaran matan Kabupatin Paser wayah tahun 2002. Sapalih matan dairah kabupatin ngini wan Kabupatin Kutai Kartanegara cagar dijadiakan tampat indung nagara hanyar.

Jujuhutan
Merkurius (simbol: ) adalah palanit pahalusnya di Tata Surya sakaligus nang pamaraknya matan Matahari. Pariuda ripulusi palanit ngini adalah nang pahandapnya matan sabarataan palanit di Tata Surya, 87,79 hari. Palanit ngini dingarani maumpat ngaran diwa Merkurius, sang pambawa pasan bubuhan diwa dalam mitulugi Romawi.

Nang kaya Venus jua, Merkurius adalah palanit inpiriur nang andak urbitnya baandak di subalah dalam urbit Bumi, wan wayah dijanaki matan Bumi, jarak buncunya matan Matahari kada suah malabihi 28°. Marga jarak nang parak lawan Matahari, palanit ngini wastu kawa dijanak di parak upuk barat imbah matahari tinggalam atawa upuk timur sabalum matahari timbul, atawa rancaknya wayah aram. Merkurius cagar nampak kaya bintang nang tarang amun diitihi wayah waktu ngitu, tagal rancak jauh tangalih gasan diitihi daripada Venus. Amun diitihi matan tiliskup, Merkurius cagar maampaiakan sarangkuman pasa nang mahirip lawan pasa Venus wan Bulan, bila bagarak di urbit palihan dalamnya nang rilatip tahadap Bumi wan tajadi baimbal dalam sasiklus sinudiknya, kikira 116 hari.

Merkurius baisi rutasi nang unik dalam Tata Surya. Palanit ngini takunci pasang surut tahadap Matahari dalam ulaian–risunansi urbit 3:2, nang baarti bahua rilatip tahadap bintang tatap, palanit ngini barutasi di purusnya pas talu kali gasan saban dua kali pariuda ripulusi mangulilingi Matahari. Kaya nang diitihi matan Matahari, dalam karangka acuan nang barutasi lawan garakan urbit, Merkurius tajanak wastu barutasi sakali saban dua tahun Merkurius. 

Sumbu Merkurius baisi kapirutan pahalusnya matan sabarataan palanit di Tata Surya, wastu kikira  darajat. Palanit ngini jua baisi iksintrisitas urbit pangganalnya matan sabarataan palanit nang ada di Tata Surya; wayah baandak di titik pirihiliun, jarak Merkurius matan Matahari wastu kikira dua par talu (atawa 66%) matan jaraknya wayah baandak di titik apiliun. Pamukaan Merkurius hibak lawan kawah wan baisi wujut nang sarupa lawan Bulan; hal ngini manandaakan bahua parusis giulugis di pamukaannya sudah ampih matan miliaran tahun dahulu. Marga parak kada baisi atmuspir gasan manahan panas, Merkurius baisi suhu pamukaan nang liwar bamacam-macam saban harinya, mulai matan  wayah malam sampai  wayah tangah hari di sapanjang dairah katulistiwa. Suhu pamukaan di dairah kutupnya baandak di bawah  tarus. Merkurius kada baisi sama sakali satelit alami nang dikatahuani.

Dua wahana antariksa nang suah mailangi Merkurius adalah Mariner 10, nang tarabang malalui palanit ngini wayah tahun 1974 wan 1975, wan MESSENGER, nang dilungsurakan wayah tahun 2004 wan sudah mangurbit Merkurius sabanyak labih matan 4.000 kali dalam ampat tahun sabalum kahabisan bahan salukut wan maranjahakan diri ka pamukaan palanit ngini wayah 30 April 2015. Wahana antariksa BepiColombo dikikirakan cagar datang di Merkurius wayah tahun 2025.
Kakanakan adalah saikung lalakian atawa bibinian nang balum tuha atawa balum bujang. Kakanakan jua adalah katurunan kadua, di mana kata "kakanakan" marujuk ka lawan matan kuitan, urang tuha adalah kakanakan matan kuitan bubuhannya, saupama bubuhannya sudah tuha.

Maumpat pasikulugi, kakanakan adalah pariuda pakambangan nang manjangkau matan masa bayi sampai umur lima atawa anam tahun, pariuda ngini rancaknya disambat lawan pariuda prasakulah, imbahnya bakambang sapadan lawan tahun-tahun sakulah dasar.

Badasarakan UU Peradilan Anak. Kakanakan dalam UU No.3 tahun 1997 tacantum dalam pasal 1 ayat (2) nang babunyi: “Kakanakan adalah urang dalam pakara kakanakan mutul nang sudah sampai umur 8 tahun tagal balum sampai umur 18 tahun wan balum suah kawin.

Walau kaitu istilah ngini jua rancak marujuk lawan pakambangan mintal sasaikung urang, walau umurnya sacara biulugis wan runtutan kajadian sasaikung sudah tamasuk tuha tagal amun pakambangan mintalnya atawa jua urutan umurnya maka sasaurang kawa haja diasusiakan lawan istilah "kakanakan".

Riparinsi
Hari Pandidikan Nasiunal, disingkat HARDIKNAS, adalah hari nasiunal nang lain hari parai nang ditatapakan ulih pamarintah Indunisia gasan mamparingati karanakan Ki Hadjar Dewantara, tukuh palupur pandidikan di Indunisia wan pandiri lambaga pandidikan Taman Siswa, diparingati wayah tanggal 2 Mai saban tahunnya.

Sajarah 
Hari Pandidikan Nasiunal diparingati saban tanggal 2 Mai, tasimbaya lawan hari ulang tahun Ki Hadjar Dewantara, pahlawan nasiunal nang dihurmati sawagai bapak pandidikan nasiunal di Indunisia. Ki Hadjar Dewantara ranak dari kulawarga kaya Indunisia salawas ira kulunialisma Walanda, inya dipinandui marga wani mahual kabijakan pandidikan pamarintah Hindia Walanda wayah masa ngitu, nang wastu mambulihakan kakanakan karanakan Walanda atawa urang sugih nang kawa mamakan bangku pandidikan. Hari nasiunal ngini ditatapakan malalui Keppres No. 316 Tahun 1959 tanggal 16 Disimbir 1959.

Karitiknya tahadap kabijakan pamarintah kulunial maulah inya diasingakan ka Walanda, wan inya imbah ngitu mandiriakan sabuah lambaga pandidikan bangaran Taman Siswa imbah bulik ka Indunisia. Ki Hadjar Dewantara diangkat jadi mantari pandidikan imbah kamardikaan Indunisia. Pilusupinya, tut wuri handayani ("di balakang mambari tunjulan"), dipakai gasan sambuyan dalam dunia pandidikan Indunisa. Inya habis umur wayah tanggal 26 April 1959. Gasan mahurmati jasa-jasanya tahadap dunia pandidikan Indunisia, pamarintah Indunisia manatapakan tanggal karanakannya jadi Hari Pandidikan Nasiunal.

Parayaan 
Walau lain hari parai nasiunal, Hari Pandidikan Nasiunal dirayaakan sacara ligar di Indunisia. Parayaannya rancaknya ditandai lawan panggawian upacara bandira di sakulah-sakulah wan paguruan tinggi, matan tingkat kacamatan sampai pusat, diumpati lawan panyampaian pidatu batima pandidikan ulih pajabat takait.

Riparinsi 

Wayah Libur Nasiunal
Hari parai atawa paraian adalah sabuah masa di mana urang-urang maluangakan waktu nang bibas matan gawian atawa dunia pasakulahan. Rancaknya paraian tajadi wayah patangahan tahun atawa jua pahabisan tahun, jua wayah hari raya. Dalam kaadaan husus kaya bancana alam, hari parai kawa ditatapakan ulih pamarintah.

Indunisia 
Di Indunisia hari parai kabanyakan badasarakan hari parayaan matan sabuting agama tatantu. Salain ngitu ada jua hari parai nasiunal kaya tanggal 17 Agustus, wan pamilu/pamilukada lawan kapala dairah, kapala nagara, wan angguta ligislatip nang gasan samunyaan dairah wan nagara intangannya.

Hari parai
Drs. Saadillah Mursyid ranak di Barabai, Kalimantan Selatan, 7 Siptimbir 1937. Saadillah Mursyid suah manjabat Mantari Anum/Sikrataris Kabinit Indunisia di Kabinit Pambangunan V, Mri Sekretaris Kabinet pada Kabinet Pembangunan VI, dan Menteri Sekretaris Negara pada Kabinet Pembangunan VII. Sebelum jadi menteri, lulusan Universitas Gajah Mada (UGM), "The Nederlands Economic Institute", Rotterdam, dan Universitas Harvard suah begawi di Badan Perencanaan Pembangunan Nasional (Bappenas). Pada tahun 1992, dapat penghargaan Bintang Mahaputra Adipradana. Tahun 2003-2005, inya jadi "General Manager" Taman Mini Indonesia Indah.
Selain itu, beliau suah manjabat jadi Direktur Utama PT. Dua Satu Tiga Puluh dan Komisaris Utama PT. Hanurata.
Mudah-mudahan saya terhindar dari orang-orang yang semasa Pak Harto memegang jabatan presiden selalu mendekat-dekat, menjilat, dan mencari muka. Pas Pak Harto kada jadi prisidin, buhan nangitu jua nang mahujat, mencaci, manimbai kasalahan ke Pak Harto." Pernyataan itu diucapkan Sa’adillah Mursyid ketika hari-hari Soeharto dipenuhi hujatan dan cacian para musuhnya. Pria kelahiran Kalimantan Selatan, 7 September 1937, ini memang dikenal loyal dalam berteman. Maka, ia tak meninggalkan Soeharto, meski kekuasaan tak lagi dalam genggaman pendiri Orde Baru itu. Ia tetap setia berkunjung ke Cendana.
Tetapi Saadillah tak memiliki waktu lebih banyak menunjukkan kesetiaannya. Mantan Menteri Sekretaris Negara ini meninggal dunia pada 28 Juli 2005 akibat stroke. Pada saat itu Soeharto menyempatkan diri melayat ke rumah duka. Dia merasa wajib memberi penghormatan terakhir pada mantan anak buahnya yang setia itu.
Meniti karier di jaringan birokrasi sebagai kurir kantor Sekretariat Negara di awal pemerintahan Orde Baru, Saadillah ayungannya mengisi pos terpenting di sana. Selanjutnya ia seperti ditakdirkan berada di samping Soeharto pada masa-masa sulitnya.
Saadillah yang menulis konsep pengunduran diri Soeharto. Ia juga yang terus melaporkan detik-detik perkembangan genting pada Mei 1998 itu. Ketika Soeharto sakit keras pada 1999, ia setia membesuknya

Pajabat
Api adalah oksidasi hancap sabuting bahan di kimia eksotermik dalam proses pambakaran nang malapasakan panas, cahaya, wan bamacam reaksi Produk (kimia). Api jadi panas maraga kunvirsi ikatan rangkap nang lamah dalam mulikul uksigen (O  2 ), ka ikatan nang takuat dalam produk pambakaran, yaitu karbon dioksida wan banyu nang malapasakan energi (418 kJ per 32 g O  2 );  energi ikatan bahan bakar mamainakan paran halus haja di sini.  

Pas titik tatantu dalam riaksi pambakaran nang disambat titik panyalaan, pacangan mahasilakan nyala api.   Nyala  adalah bagian matan api nang kawa diitihi.  Api tautama tatdiri matan karbon dioksida, uap banyu, uksigen, wan nitrugen.  Amun pina panas, gas kawa terionisasi gasan mahasilakan  plasma. Tagantung lawan substansi nang sangkut wan banda asing diluarnya, warna matan nyala wan kan kanyarakan api pacangan balain.

Ekologi api

Barataan ekosistim alam baisi rezim kabakarannya sorang, wan urganisme nang ada di ekosistim nang ngitu baadaptasi atawa bagantung lawan rezim kabakaran ngitu. Api maulah mosaik tambalan di habitat nang bamacam-macam, barataan ngitu baandak di tingkatan suksesi nang balain. Bamacam spesies tanaman, binatang, wan mikruba baisi kamampuan mamanfaatakan kaadaan ngitu, wan maulah tambalan (balang di tanah) nang bamacam-macam, api maulah banyak sapisies kawa hidup disapanjang daratan.

Catatan fosil api

Palindungan wan pancagahan

Program pancagahan kabakaran liar di sabarataan dunia mambada'i mamakai teknik nang kaya pamakaian wan panantuan api di alam liar atawa Kabakaran nang takontrol. Pamakaian api di alam liar marujuk ka barataan api nang disababakan alam nang diawasi tapi dibiarakan tabakar. Kabakaran nang takontrol marupakan api nang dinyalakan buhan  pamarintahan nang apinya dinyalaakn pas cuaca kada talalu babahaya.

Layanan Mamadamakan kabakaran tasadia di macam-macam dairah nang bakambang gasan mamadamakam atawa manjinakakan api. Pamadam Kabakaran mamakai Oto pamadam kabakaran, sumber banyu nang kaya baasal matan sistim distribusi banyu wan keran kabakaran atawa mamakai busa kalas A wan kalas B, tagantung apa nang dipakai gasan mamadamakan api

Pancagahan kabakaran batujuan gasan mangurangi timbulnya sumber kabakaran. Pancagahan kabakaran tamasuk malajari bubuhan masyarakat cara mahindari manimbulakan api. Bangunan nang kaya sakulah atawa gedung nang tinggi kadang manggawi latihan kabakaran gasan mahabari wan manyiapakam masyarakat kaya apa caranya manyalamatakan diri amun tajadi kabakaran di bangunan. Misalnya ada urang nang mambakar gedung sacara sangaja, kalakuan ngini marupakan salah sabuting tindak kriminal di samunyaan dairah.

Amun pancagahan kabakaran wan palindungan tadi gagal gasan mahindari karusakan, maka asuransi kabakaran kawa mangganti karusakan sacara kauangan.

Catatan Batis